钦定古今图书集成/明伦汇编/闺媛典/第320卷 > 皇清五十三 > 劳俶昭继妻虞氏
## 钦定古今图书集成/明伦汇编/闺媛典/第320卷 > 皇清五十三 > 劳俶昭继妻虞氏

按《石门县志》：“虞氏，劳俶昭继妻。秉性端悫，娴女训。俶昭亡，虞年二十有七，子大与、以定俱幼。大与为前妻胡氏出，氏抚之过于所生，延师课读，俱克承母训。大与登贤书，以定有声庠序，舅姑老，氏孝养不怠。以定没，复抚孤孙，家日旁落，志操弥励。生平不餙容，不佞佛，周亲济困，宗党奉为女师。”